****

 **Pastoralni listić**

 **Br. 653. god. XIII. 23.kolovoza 2020.**

 **21. NEDJELJA KROZ GODINU**



***Prvo čitanje****:*  *Iz 22,19-23*

***Drugo čitanje****:  Rim 11, 33-36*

***Evanđelje****:   Mt 16,13-20*

**Zborna molitva:**

Bože, ti ujedinjuješ srca vjernih da isto hoće i za istim teže. Daj narodu svome da ljubi što ti zapovijedaš i želi što ti obećavaš te u nestalnosti zemaljskog života onamo smjera naše srce gdje su prave radosti. Po Gospodinu.

**Ulazna pjesma:**

Prigni uho svoje, Gospodine, i usliši me, spasi slugu svoga koji se uzda u te! Smiluj mi se, Gospode,

jer povazdan vapijem k tebi.

(Ps 86, 1-39)

**Pričesna pjesma:**

*Zemlja se nasićuje plodom ruku tvojih, Gospodine, da izvede kruh iz zemlje i vino što razvedruje srce čovječje.*

*(Ps 104, 13-15)*

Sveti Augustin ili Aurelije Augustin (354. – 430.) pisac, teolog i jedan od najutjecajnijih kršćanskih učitelja. Bio je neumorni tražitelj Boga.

U Ispovijestima Augustin priznaje: “Kasno sam te uzljubio, ljepoto tako stara i tako nova, kasno sam te uzljubio! A eto, ti si bio u meni, a ja izvan sebe. Ondje sam te tražio nasrćući na ta lijepa bića koja si stvorio, ja rugoba. Ti si bio sa mnom, a ja nisam bio s tobom. Mene su daleko od tebe držale one stvari koje ne bi postojale kad ne bi bile u tebi. Zvao si me i vikao, probio si moju gluhoću, zabljesnuo si, sijevnuo si i rastjerao moju sljepoću, prosuo si miomiris, a ja sam ga upio da uzdišem za tobom, okusio sam ga pa gladujem i žeđam, dotakao si me, i zato gorim za tvojim mirom.”

*U ono vrijeme: Dođe Isus u krajeve ­Cezareje Filipove i upita učenike: »Što govore ljudi, tko je Sin Čovječji?« Oni rekoše: »Jedni da je Ivan Krsti­telj; drugi da je Ilija; treći opet da je Jeremija ili koji od proroka.« Kaže im: »A vi, što vi kažete, tko sam ja?« Šimun Petar prihvati i reče: »Ti si ­Krist-Pomazanik, Sin Boga živoga.« Nato Isus reče njemu: »Blago tebi, Šimune, sine Jonin, jer ti to ne objavi tijelo i krv, nego Otac moj, koji je na nebesima. A ja tebi kažem: Ti si ­Petar-Stijena i na toj stijeni sagradit ću Crkvu svoju i vrata paklena neće je nadvladati. Tebi ću dati ključeve kraljevstva nebeskoga, pa što god svežeš na zemlji, bit će svezano na nebesima; a što god odriješiš na zemlji, bit će odriješeno na nebesima.« Tada zaprijeti učenicima neka nikomu ne reknu da je on Krist.*

*Riječ Gospodnja.*

A vi, što vi kažete, tko sam ja? (Mt 16,15) Isusovo pitanje ključno je za kršćansku vjeru i kršćanski identitet. Tko je Isus? Tijekom povijesti kršćanstva razvile su se bezbrojne predodžbe o Isusu. Često se stvarala slika o Isusu u službi vlastitih interesa, uvjerenja i predrasuda. Mnogi su kršćani propagirali ‘svoga Isusa’ kako bi potkrijepili vlastiti ograničeni pogled na svijet i Božju istinu. Zbiljski Isus nadilazi sve te povijesno uvjetovane slike o Njemu.

Prije nego li damo brzi odgovor, kao što je Petar učinio, kada ga je oslovio “Krist – Pomazanik Božji!” (Lk 9,20), trebali bismo zastati u tišini, osluškivati. Biti sigurni da smo pitanje stvarno čuli. Može li se uopće reći, tko je netko, ako nemamo odnos prema njemu? Isusa prepoznajemo u odnosu prema nama, očima srca.

Odgovor jest slušanje. Sve ovisi o tome koliko intenzivno slušamo, koliko vremena i pozornosti posvećujemo Isusovu pitanju. Kakvoća naše pozornosti određuje kakvoću svih pitanja koja postavljamo o njemu. Pozornost utječe na način na koji ga kao osobnu zbilju susrećemo, jer je pozornost mjesto susreta s Isusom sada i ovdje. Isusov identitet ne otkriva se intelektualnom ili povijesnom analizom. Povijesno je istraživanje samo početak, a ne i svršetak otkrivanja Isusova identiteta.

 Vusikovanje

 REČIČKO PROŠĆENJE – 30. KOLOVOZA 2020.

TRODNEVNICA:

**Četvrtak**: 18,00 sati: Sveta misa i klanjanje pred Presvetim

**Petak**: 18,00 sati: sveta misa i klanjanje pred Presvetim

**Subota: Mučeništvo ( Glavosjek) sv. Ivana Krstitelja**

Misa u 18,00 sati klanjanje pred Presvetim

Od 17,30 svaki dan Trodnevnice prilika za svetu ispovijed u sakristiji ( uz mjere opreza – nošenje maski)

**NEDJELJA**

**SVETE MISE:**

8,00 sati – misu predvodi župnik

11,00 sati – svečana sveta misa koju predvodi velečasni Filip Pavlović, župnik župe u Hrnetiću

18,00 sati – misa za bolesnike – predvodi župnik

Ove godine neće biti procesije radi epidemiološke situacije. Molio bih da u crkvi nosimo maske i pazimo na rastojanje.

Budući da su tri svete mise nastojmo se nekako rasporediti.

**MOLITVA ZA ZAGOVOR SV. IVANU KRSTITELJU**

 Sveti Ivane Krstitelju, Ti si prije svog rođenja čuo glas Majke Spasiteljeve i još u utrobi majčinoj pozdravio Otkupitelja svijeta time što si proročki zaigrao. Svojim začećem si oslobodio majku svoju od neplodnosti, a svojim rođenjem si razvezao jezik svome ocu. Jedini si od proroka pokazao Otkupitelja svijeta. Štujem te kao Preteču, želim širiti Tvoje štovanje oko sebe, jer znam da nitko nije sposobniji od Tebe da neprestano pripravlja dolazak Isusov. Molim Te i vapim, kao velikom čudotvorcu, pogledaj na sve one roditelje koji traže milost da imaju radost u rođenju svoga djeteta (reci koje roditelje, ili svoju osobnu želju) a Tvojim zagovorom dožive ljepotu i radost u njegovu rođenju, te ga odgajaju u vjeri i nauci Isusa Krista, veličajući Tvoj moćni zagovor. Amen.

5x Oče naš, Zdravo Marijo, Slava Ocu…

|  |  |  |
| --- | --- | --- |
| Ponedjeljak,**Župne obavijesti**24. kolovoza |  | Bartol apostol |
| utorak, 25. kolovoza |  | Ljudevit kralj |
| Srijeda,26.. kolovoza | 18,00 | Mekizedek+ Franjo Zebić i ob, Jela, Andrija Vidan |
| Četvrtak27. kolovoza | 18,00 | Monika – TRODNEVNICANa jednu nakanu |
| Petak,28.kolovoza | 18,00 | Augustin – TRODNEVNICANa jednu nakanu |
| **Subota**29.kolovoza | 18,00 | **GLAVOSJEK IVANA KRSTITELJA**+ Janko (god) Žunac i ob.; + Franjo, Barbara Šturle; + Ivan Haviža (god); +Franjo Stepić i ob.; + Nikola Kralj i ob.; +Ivan Fištrović i ob; + Ivan Mučnjak i ob; +Barbara, Josip, Barica, Ivica Fištović  |
| **Nedjelja,**30. kolovoza | 8,0011,0018,00 | **VUSIKOVANJE - PROŠĆENJE** + Josip Buriša (god); + Andreas Klug; +Marija, Josip Kralj; + Ivan, Jaga Holjac; +Ivan Nejak (153) i ob; + Ivan, Barbara Žunac i ob; + Marija Grdina; +Josip Miksera; + Josip Bermarija; + Ivan, Ana Vojvoda; + Matao Ican Ivasić i ob; +Andrija Kos i ob; + Ankica Gojak**SVEČANA SVETA MISA**Za sve bolesnike i potrebite |

Župni pastoralni listić izdaje Župa sv. Ivana Krstitelja Rečica, Rečica 47. 47203 Rečica, tel 047 713 002. Uređuje i odgovara. Lovro Zaplatić župnik. <http://zupa-svik-recica.hr/> mail: zupa.recica@zg-nadbiskupija.hr. Izlazi tjedno u 150 primjeraka.

Svoje priloge za potrebe župe možete dati u sakristiji, uredu ili preko banke na: Župa sv. Ivana Krstitelja Rečica.

HR8124000081104962168 s napomenom „za potrebe župe“

Posvjedočenje za kumovanje može tražiti osobno svaktko za sebe. Ne može ga podići netko drugi.

Isto se odnosi i na Krsni list ili bilo koju drugu potvrdu!

Za kumstvo nisu potrebni samo sakramenti , nego i posvjedočenje župnika da je dotični uistinu član te župne zajednice koji je dostojan biti kum/a.